# 4.1. Reto 1: detrás das ideas, hai persoas

# Que tedes que facer?

Debedes elaborar un panel biográfico de gran formato sobre unha persoa relevante da época da Ilustración.

## A persoa escollida debe axudar a comprender algún dos seguintes temas:

- O Antigo Réxime
- O despotismo ilustrado
- A defensa da razón, da ciencia ou da educación
- O papel das mulleres
- A crítica social

## O panel debe incluír:

- Retrato do personaxe (debuxo propio ou imaxe)
- Datos biográficos esenciais
- Explicación clara da súa importancia histórica
- Relación cos temas do proxecto
- Pequena reflexión final: por que é importante coñecer esta persoa hoxe?

## Algunhas recomendacións de personaxes:

Olympe de Gouges
Mary Wollstonecraft
Francisco de Goya
Carlos III
Voltaire
Josefa Amar e Borbón

## Audio

audio/mpeg

# Obxectivos

Comprender que a Historia non son só ideas abstractas, senón tamén persoas concretas que pensaron, escribiron, gobernaron ou loitaron por cambiar a sociedade.

Debedes demostrar que sabedes:

- Situar a persoa no seu contexto.
- Explicar a súa relación coa Ilustración.
- Identificar os límites ou contradicións da época (especialmente no caso das mulleres).

## Lectura facilitada

Con esta actividade aprenderedes que a Historia tamén está feita por persoas.

Estas persoas pensaron, escribiron, gobernaron ou intentaron cambiar a sociedade.

Debedes demostrar que sabedes:

- Situar a persoa na súa época.
- Explicar a súa relación coa Ilustración.
- Identificar os límites e as contradicións da época.
- Reflexionar sobre a situación das mulleres nese momento histórico.

## Audio

audio/mpeg

# Organización e preparación

Para realizar o reto, debedes ter en conta estes pasos para superalo de forma exitosa:

1. Escoller o personaxe (previa posta en común na clase e aprobación).
2. Buscar información en fontes fiables.
3. Seleccionar a información máis relevante (non copiar todo).
4. Redactar coas túas palabras.
5. Deseñar o panel de maneira clara e visual.
6. Revisar ortografía e coherencia histórica.

## Lectura facilitada

Para realizar esta actividade, seguide estes pasos:

- Escollede unha persoa da Ilustración.
- Buscade información en fontes fiables.
- Seleccionade a información máis importante.
- Escribide a información coas vosas palabras.
- Deseñade un panel claro e atractivo.
- Revisade a ortografía e os datos históricos.

## Audio

audio/mpeg

Páxina 17 de 24

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)