# 4.2 Poñendo en común o aprendido

# Obxectivo

Compartir o que aprendestes nos diferentes retos para reflexionar conxuntamente sobre distintos aspectos sobre a época da Ilustración, os seus cambios, contradicións e o seu reflexo na arte.

## Lectura facilitada

- Compartide o que aprendestes nos diferentes retos.
- Reflexionade sobre a época da Ilustración.
- Comentade os seus cambios e as súas contradicións.
- Analizade como se reflicte esta época na arte.

## Audio

audio/mpeg

# Organización e preparación

Seguide estes pasos para realizar a actividade final de posta en común dos traballos realizados:

## Paso 1. Formade grupos mesturados

Ides formar grupos de 4-5 persoas. Nos grupos haberá persoas que fixestes os diferentes retos:

- Reto 1: Detrás das persoas, hai ideas.
- Reto 2: O cadro como fonte histórica.
- Reto 3: Se eu fose artista.

## Paso 2. Posta en común no grupo

Dentro do grupo, cada persoa ten que contar brevemente o traballo que fixo:

- Se fixeches o reto 1: Que personaxe escolliches? Que relación tivo coa Ilustración? Que reflexionaches sobre a súa experiencia?
- Se fixeches o reto 2: Que cadro escolliches? Que representaba? Como o relacionas co tema do proxecto?
- Se fixeches o reto 3: Como foi a obra que creaches? Que ideas sobre o proxecto representaba?

Logo, como grupo, reflexionade sobre estas preguntas:

- Que ideas teñen en común os retos?
- Que cousas novas ou sorprendentes aprendiches?
- Que relacións podemos facer coa actualidade?

## Paso 3. Posta en común coa clase

Escolleredes unha persoa do grupo para explicar á clase:

- As ideas ou conclusións máis importantes que falastes no grupo.
- Algún dato ou reflexión que vos chamou a atención.

## Lectura facilitada

Seguide estes pasos para realizar a actividade final de posta en común dos traballos realizados:

Paso 1. Formade novos grupos

- Formade grupos de 4 ou 5 persoas.
- En cada grupo debe haber alumnado dos diferentes retos.

Paso 2. Compartide o voso traballo

Cada persoa explicará brevemente o seu reto:

- Reto 1: Que persoa escolliches e que relación tiña coa Ilustración.
- Reto 2: Que obra escolliches e que representa.
- Reto 3: Como é a túa obra e que idea quixeches transmitir.

Despois, falade en grupo sobre:

- As ideas que teñen en común os retos.
- As cousas novas que aprendestes.
- A relación entre a Ilustración e a actualidade.

Paso 3. Compartide coa clase

- Escollede unha persoa portavoz.
- Esa persoa explicará as principais conclusións do grupo.
- Tamén poderá compartir algún dato ou reflexión interesante.

## Audio

audio/mpeg

# Escribindo con luz propia

Unha vez terminada esta fase, toca reflexionar sobre o teu traballo individual no proceso de elaboración do reto.

Para axudarte nesta tarefa, cubre a fase 4 do teu diario de aprendizaxe.

## Audio

audio/mpeg

Páxina 20 de 24

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)