# 4.1. Reto 2: o cadro como fonte histórica

# Que tedes que facer?

Debedes seleccionar unha obra artística real (pintura ou escultura) dos estilos e autor traballados:

- Rococó
- Neoclasicismo
- Romanticismo
- Goya

Teredes que elaborar un texto interpretativo para o museo, no que expliquedes:

- Que obra é (autoría, data, estilo).
- Que aparece representado.
- Que idea ou mensaxe transmite.
- Como se relaciona cos temas do proxecto.

## Lectura facilitada

Debedes escoller unha obra de arte.

Pode ser unha pintura ou unha escultura destes estilos:

- Rococó
- Neoclasicismo
- Romanticismo
- Goya

Despois, debedes escribir un texto para un museo.

No texto debedes explicar:

- o nome da obra
- o autor ou a autora da obra
- a data
- o estilo artístico
- que aparece representado
- que mensaxe transmite
- como se relaciona cos temas do proxecto

## Audio

audio/mpeg

# Obxectivos

Aprender a utilizar a arte como fonte histórica.

Debedes demostrar que sabedes:

- Identificar as características dun estilo artístico.
- Relacionar a obra co contexto histórico.
- Explicar a súa mensaxe ideolóxica ou crítica.
- Non chega con describir o que ves: debes interpretar.

## Audio

audio/mpeg

# Organización e preparación

Para realizar o reto, debedes ter en conta estes pasos para superalo de forma exitosa:

1. Escoller a obra (da listaxe proposta ou validada).
2. Investigar o seu contexto histórico.
3. Analizar os elementos formais (composición, xestos, cores, simboloxía).
4. Relacionar a obra cun tema da Ilustración.
5. Redactar o texto de forma clara, como se fose para visitantes dun museo.
6. Revisar que a interpretación estea ben argumentada.
7. Revisar a ortografía.

## Lectura facilitada

Para realizar esta actividade, seguide estes pasos:

1. Escollede unha obra de arte.
2. Buscade información sobre a súa época.
3. Observade a composición, as cores, os xestos e os símbolos.
4. Relacionade a obra cun tema da Ilustración.
5. Escribide un texto claro, como se fose para un museo.
6. Explicade o significado da obra e xustificade a vosa interpretación.
7. Revisade a ortografía.

## Audio

audio/mpeg

Páxina 18 de 24

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)