# 3. Acendendo as luces

# 3, 2, 1... Comezamos!

A Ilustración foi un movemento do século XVIII que puxo a razón no centro do pensamento. As persoas ilustradas crían que o coñecemento podía mellorar a sociedade e facer o mundo máis xusto.

As novas ideas fixeron aparecer o despotismo ilustrado, unha forma de gobernar que dicía buscar o ben do pobo, pero sen permitir a participación da cidadanía.

Neste contexto, a arte tamén cambiou. Xurdiron novos estilos como o R ococó, o Neoclasicismo e o Romanticismo, que reflectían as ideas e valores da época. Tamén destacaron artistas como Goya, cuxa obra mostra a realidade do seu tempo baixo unha óptica persoal e xenial.

Así, a Ilustración foi un período clave para o desenvolvemento do pensamento, da arte e da cultura.

E todo isto poderalo mostrar no museo itinerante do que formarás parte. Comezamos?

## Audio

audio/mpeg

Páxina 8 de 24

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)