# 4.1. Reto 3: se eu fose artista...

# Que tedes que facer?

Debedes crear unha obra artística propia inspirada nun dos estilos e autor traballados:

- Rococó
- Neoclasicismo
- Romanticismo
- Goya

A obra debe representar un dos temas tratados:

- Antigo Réxime
- Despotismo ilustrado
- Razón e educación
- Papel das mulleres
- Crítica social

Ademais da obra, debedes escribir un texto explicativo no que xustifiquedes:

- Que estilo escollestes.
- Que características dese estilo aplicastes.
- Que idea histórica queredes transmitir.

## Lectura facilitada

Debedes crear unha obra de arte propia.

A obra debe estar inspirada nun destes estilos ou artista:

- Rococó
- Neoclasicismo
- Romanticismo
- Goya

A obra debe representar un destes temas:

- O Antigo Réxime
- O Despotismo Ilustrado
- A razón e a educación
- O papel das mulleres
- A crítica social

Ademais, debedes escribir un pequeno texto.

No texto debedes explicar:

- o estilo escollido
- as características dese estilo que utilizastes
- a idea histórica que queredes transmitir

## Audio

audio/mpeg

# Obxectivos

Demostrar que entendedes un estilo artístico e sodes quen de aplicalo con intención histórica.

Non se avalía se debuxades ben, senón:

- A coherencia co estilo.
- A relación clara co tema histórico.
- A capacidade de explicar as vosas decisións.

## Lectura facilitada

Con esta actividade debedes demostrar que comprendedes un estilo artístico.

Tamén debedes ser capaces de utilizalo para representar un tema histórico.

Non se avaliará o ben que debuxades.

Valorarase:

- Que a obra se pareza ao estilo escollido.
- Que a relación co tema histórico sexa clara.
- Que saibades explicar as vosas decisións.

## Audio

audio/mpeg

# Organización e preparación

Para realizar o reto, debedes ter en conta estes pasos para superalo de forma exitosa:

1. Escoller estilo e tema.
2. Repasar as características do estilo.
3. Facer un bosquexo previo.
4. Crear a obra.
5. Redactar a explicación xustificativa.
6. Revisar que haxa coherencia entre forma e contido.
7. Revisar a ortografía.

## Lectura facilitada

Para realizar esta actividade, seguide estes pasos:

1. Escollede un estilo artístico e un tema.
2. Repasade as características do estilo.
3. Facede un bosquexo da obra.
4. Creade a obra artística.
5. Escribide unha breve explicación.
6. Comprobade que a obra e a explicación teñen relación.
7. Revisade a ortografía.

## Audio

audio/mpeg

Páxina 19 de 24

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)