# 4. Os novos tempos

# Como podedes resolver o reto?

Despois de todo o traballado na fase 3, xa sabedes moito sobre a Ilustración, a súa crítica ao Antigo Réxime, o despotismo ilustrado e a arte deste período histórico.

Agora estades preparados e preparadas para o reto final. É o momento de demostrar o aprendido. Adiante!

Ao comezo, na fase 1, formulábase esta situación de aprendizaxe "Imaxina que formas parte dun equipo creativo dunha empresa especializada no deseño de exposicións e materiais didácticos para museos e centros educativos. O teu novo encargo é especial: crear un museo itinerante que percorrerá institutos para axudar a comprender como as ideas da Ilustración puxeron en cuestión o Antigo Réxime e transformaron a maneira de pensar da sociedade europea."

Este museo non quere limitarse a mostrar datas e conceptos, senón que pretende contar unha historia: como a defensa da razón, da educación, do progreso e da crítica ao poder absoluto influíu tanto en persoas concretas como nas manifestacións artísticas do século XVIII e da primeira metade do século XIX. Ao mesmo tempo, tamén busca reflexionar sobre os límites e as contradicións da Ilustración, especialmente no que respecta ao papel das mulleres e ás desigualdades que permaneceron.

Como parte do equipo responsable da exposición, terás que investigar, seleccionar, interpretar e crear contidos que permitan ao público entender esa época de cambios. Para iso, poderás elixir entre tres retos diferentes, todos eles necesarios para construír o museo e todos vinculados aos mesmos temas históricos. Cada reto achega unha mirada distinta: as persoas que pensaron e gobernaron, as obras de arte que transmitiron ideas e críticas, e a creación artística como forma de expresar a Historia.

O resultado final será unha exposición colectiva, na que cada achega axudará a explicar como a arte e o pensamento ilustrado contribuíron a cuestionar o Antigo Réxime e a abrir o camiño cara ao mundo contemporáneo.

Para resolver o reto final tedes que escoller unha das actividades propostas.

Nos seguintes apartados tedes a información detallada para poder superar cada unha das opcións de reto.

Ánimo, vós podedes!

## Lectura facilitada

Agora xa sabedes que é a Ilustración e como criticou ao Antigo Réxime.

Chega o reto final:
É o momento de demostrar o aprendido.

Tedes que crear un museo itinerante para institutos.

O obxectivo é explicar como a Ilustración cambiou a sociedade.
Tamén debedes tratar as súas ideas e os seus problemas, como as desigualdades.

Tedes que:

- Investigar
- Escoller información
- Crear contidos

Podedes escoller entre tres actividades.

## Audio

audio/mpeg

## Apoio visual

# Como se avalía o reto?

Rúbrica do reto
| Excelente | Satisfactorio | Mellorable | Insuficiente
--- | --- | --- | --- | ---
Comprensión histórica | Explica con claridade e rigor o contexto da Ilustración e relaciónao de maneira profunda co tema escollido. Inclúe reflexión crítica. (2) | Explica correctamente o contexto e relaciónao co tema de forma adecuada. (1.5) | Menciona o contexto, pero con explicación superficial ou pouco desenvolvida. (1) | Menciona o contexto, pero con explicación superficial ou pouco desenvolvida. (0.5)
Relación co tema da unidade didáctica | A relación entre o traballo realizado e os temas da unidade didáctica é clara, argumentada e ben xustificada. (2) | A relación entre o traballo realizado e os temas da unidade didáctica é clara, argumentada e ben xustificada. (1.5) | A relación aparece mencionada, pero sen explicación suficiente. (1) | Non se establece relación clara cos temas traballados. (0.5)
Análise e interpretación histórica | Analiza e interpreta con profundidade o elemento traballado (persoa, obra ou creación propia), relacionándoo de maneira clara, argumentada e crítica co contexto histórico e cos principios da Ilustración. (2) | Interpreta correctamente o elemento traballado e relaciónao co contexto histórico e coas ideas ilustradas de forma clara. (1.5) | Realiza unha interpretación xeral, pero con explicación pouco desenvolvida ou relacións pouco claras co contexto histórico. (1) | Non hai interpretación clara ou aparecen erros relevantes na relación co contexto histórico. (0.5)
Claridade e organización da información | Claridade e organización da información (2) | Información organizada e comprensible. (1.5) | Información organizada e comprensible. (1) | Información organizada e comprensible. (0.5)
Información organizada e comprensible | Información organizada e comprensible. (2) | Presentación correcta e funcional. (1.5) | Presentación pouco coidada ou mellorable. (1) | Produto incompleto ou pouco traballado. (0.5)

Elaboración propia (proxecto cREAgal). Rúbrica do reto (CC BY-NC-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova xanela

Páxina 16 de 24

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)